Aalborg Stiftstidende, 1846-08-13
J Sagen om en forandret Organisation af det geheime Statsraad yttrede Lehmann. Vistnok er dette Forslags Præmisser heelt forskjelligt fra dem, der laae til Grund for det lignende Forslag, der i forrige Session var under Forhandling; men jeg troer dog uden Jnconseqvents nu, som dengang, at kunne understøtte det fordi Forskjellen mere bestaaer i Udeladelser, end i Modsigelser, og fordi i alt Fald Conclusionen væsentligen er den samme. Det turde endog være en stor Anbefaling for Propositionen, at, hvor man end vælger sit Udgangspunct, vil man komme til dette Refultat. Dette gjælder om dem, hvem det fortrinsviis er magtpaaliggende, at Kongemagten, skal være stærk – stærk til at beherske Partiernes Lidenskaber og Jnteressernes Modstrid, stærk til at hævde sin overordnede Stilling og til, ved en gavnlig Virksomhed at fortjene den Ærbødighed og Kjærlighed, uden hvilke dens Magt er et Jntet; men det gjælder ikke mindre om dem, der i Folkefrihedens Navn fordre en dygtig Regjering, som kan stille sig i Spidsen for alle gode Kræfters lovlige Udvikling, og med kraftig Haand og sikker Gang føre Folket til Frihed og Lykke; og fra begge Synspuncter mener jeg, at Hans Majestæt Kongen maa møde os heri; thi det er min Overbeviisning, som jeg ogsaa tillod mig at udtale i Motiveringen af mit Constitutionsandragende, at, hvis det virkelig er Hans Majestæts allerhøieste Villie, at hans Regjering omsider skal opgive den ulyksalige, uheldsvangre Passivitet, hvormed den hidtil har seet baade paa de statsretlige Forviklinger og paa de folkelige Bestræbelser, der omgive den, at den skal indtage sin sande Stilling - herskende og adlydt, ordnende og fremadledende, saa maa denne Beslutning nødvendigviis føre til, saa maa dens Udførelse begynde med – en Reorganisation af Statsraadet. Jeg kan derfor ikke andet end ønske, at Stænderne, med den Ærbødighed og Tilbageholdenhed, denne Gjenstand har Krav paa, men ogsaa med den Frimodighed og det Avor, der er Pligt for et haardt betrængt Folks kaarede Talsmænd, ville lægge Kongen det paa Hjerte, at de offentlige Anliggenders Stilling her i Landet er en saadan, at det til Folkets Beroligelse og til Fremtidens Betryggelse er nødvendigt, at Allerhøistsamme omgiver sin Throne med et Udvalg af Landets bedste Mænd, paa det at de med Raad og Daad kunne staae ham bi ved Løsningen af de vanskelige Opgaver, som Kongen vistnok, som Proponenten udtrykte sig, har faaet i Arv med sin Krone; men, hvis Løsning sandeligen ikke er bleven lettere derved, at Hs. Majestæts nærværende Raadgivere saa lidet have været heldige i dertil at finde det beleilige Øieblik og de rette Midler. De Hr. Kjøbmd. P. T. Berg tilhørende Jordparceller her ved Byen af Vester Ladegaards forrige Jorder, c. 12 Tdr. Land geom. Maal, solgtes ved Auction igaar til Priis, incl. Omkostninger, af 3000 Rbdlr. Sælgeren kjøbte disse Parceller i Sommeren 1839 for 1300 Rbd. og i Aaret 1829 solgtes de samme for 700 Rbd.: et interessant Beviis paa Jordeiendoms tiltagne Stigen, især ved Kjøbstæderne. En Parcel af lignende Størrelse som de ovenfor omhandlede, dog af lettere Beskaffenhed, kjøbte Hr. Brygger N. Sødring, endnu ifjor af Hr. Cancelliraad Strøyberg for 1300 Rbd. og Sælgeren, havde nogle Aar iforveien tilforhandlet, sig den i Forening med Lyststed og en smuk Have for 1800 Rbd.